มูลนิธิมิราเคิลฯ เตรียมแพร่ภารกิจ ทอ. หน่วยมิตรประชา เพื่อนผู้ยากไร้
มูลนิธิมิราเคิล ออฟไลฟ์ฯ โดยศูนย์หนึ่งใจ ช่วยเหลือเกษตรกร เตรียมถ่ายทำภารกิจ แม่ทัพฟ้าหน่วยมิตรประชา เพื่อนชีวิตให้ผู้ยากไร้และด้อยโอกาส พร้อมร่วมยินดีในโอกาสรับรางวัล เกียรติยศจักรดาว ปีนี้เมื่อวันที่ 27 ม.ค.63 ร.ต.ท.ดร.มนัส โนนุช ประธานกรรมการ มูลนิธิมิราเคิล ออฟไลฟ์ และรองประธานสภาสังคมสงเคราะห์แห่งประเทศไทย ในพระบรมราชูปถัมภ์ กล่าวว่า กองทัพอากาศ เป็นอีกหนึ่งหน่วยงานที่สนองพระปฐมบรมราชโองการ ในการสืบสาน รักษา ต่อยอด โครงการพระราชดำริต่างๆ การบำเพ็ญกิจกรรมจิตอาสา เพื่อสาธารณประโยชน์ ตามแนวทางพระราชทาน โครงการจิตอาสา เราทำความดี เพื่อชาติ ศาสน์ กษัตริย์และประชาชน กองทัพอากาศได้ช่วยดูแลพวกเราประชาชนตลอดมาอย่างต่อเนื่อง ผ่านหน่วยขึ้นตรง กองบินต่างๆ และโรงเรียนการบิน ที่ตั้งอยู่ทั่วทุกภูมิภาคของประเทศไทย กองทัพอากาศทำงานเคียงข้างประชาชน แบบปิดทองหลังพระอย่างเข้มแข็งมาอย่างยาวนาน ขอชื่นชมภารกิจมากมายที่ก่อประโยชน์นานัปการของกองทัพอากาศพร้อมกันนี้ขอแสดงความยินดี พล.อ.อ.มานัต วงษ์วาทย์ ผบ.ทอ. เนื่องในโอกาสได้รับรางวัล เกียรติยศจักรดาว ศิษย์เก่าโรงเรียนเตรียมทหารดีเด่น ประจำปี 2563 ผู้ประสบความสำเร็จอย่างสูง โดยได้เป็นผู้บังคับบัญชาสูงสุดของหน่วยงาน จัดขึ้นในวันที่ 27 มกราคม 2563 ณ โรงเรียนเตรียมทหาร จ.นครนายก เพื่อเป็นการเชิดชูยกย่องศิษย์เก่าเตรียมทหารที่มีความรู้ ความสามารถ และได้อุทิศกำลังกาย กำลังความคิด ปฏิบัติงานด้วยความซื่อสัตย์ ทำคุณประโยชน์ต่อสังคมให้เป็นที่ประจักษ์แก่สาธารณชน สร้างเกียรติยศ ชื่อเสียงให้แก่สถาบันนายสิงหล แสงจำปา ที่ปรึกษาศูนย์ หนึ่งใจ…ช่วยเหลือเกษตรกร มูลนิธิมิราเคิล ออฟไลฟ์ฯ และอดีตผู้ช่วยกรรมการผู้จัดการใหญ่ (สำนักตรวจสอบภายใน) บริษัท ไปรษณีย์ไทย จำกัด กล่าวว่า ขอชื่นชมการทำงานของ พล.อ.อ.มานัต วงษ์วาทย์ ที่อุทิศตนทำงานแบบปิดทองหลังพระอย่างต่อเนื่องตลอดมา ตั้งแต่เริ่มรับราชการในกองทัพอากาศ และมีความเจริญก้าวหน้าตามลำดับด้านรศ. ดร. จุรีย์รัตน์ ลีสมิทธิ์ ผู้อำนวยการ ศูนย์ หนึ่งใจช่วยเหลือเกษตรกร มูลนิธิมิราเคิล ออฟไลฟ์ฯ และโครงการ ด้วยพระเมตตา ประชาอุ่นใจ เรารักในหลวงรัชกาลที่ 10 กล่าวว่า ภารกิจนานัปการของกองทัพอากาศในมิติต่างๆ รวมทั้งของ พล.อ.อ. มานัต วงษ์วาทย์ล้วนเป็นภารกิจที่น่าชื่นชมยิ่ง ได้ช่วยปกป้องอธิปไตยของน่านฟ้าประเทศไทย รวมถึงภารกิจเพื่อช่วยเหลือประชาชน การส่งเสริม สร้างสรรค์สังคมฐานรากอันได้แก่ ประชาชน เกษตรกร เยาวชน และผู้ด้อยโอกาสทางสังคม อาทิ การทำงานของหน่วยมิตรประชา ที่เป็นเพื่อนชีวิตให้ผู้ยากไร้และด้อยโอกาส มิตรประชาเป็นที่คุ้นตาคุ้นหูของประชาชนทั่วไป ซึ่งรายการจะนำเสนอการทำงานและผลงานของหน่วยมิตรประชา.
มูลนิธิมิราเคิล ออฟไลฟ์ฯ โดยศูนย์หนึ่งใจ ช่วยเหลือเกษตรกร เตรียมถ่ายทำภารกิจ แม่ทัพฟ้า หน่วยมิตรประชา เพื่อนชีวิตให้ผู้ยากไร้และด้อยโอกาส พร้อมร่วมยินดีในโอกาสรับรางวัล เกียรติยศจักรดาว
ผบ.ทอ.,มูลนิธิมิราเคิล,ภารกิจทอ.,หน่วยมิตรประชา,เพื่อนผู้ยากไร้,เกียรติยศจักรดาว,ข่าวทั่วไป